

A BIZOTTSÁG (EU) .../... VÉGREHAJTÁSI RENDELETE

(2022.3.3.)

a 2014/59/EU európai parlamenti és tanácsi irányelvnek megfelelően a hitelintézetek és befektetési vállalkozások szanálási terveihez történő adatszolgáltatáshoz kapcsolódó eljárásokra, valamint egységes formanyomtatványokra és táblákra vonatkozó végrehajtás-technikai standardok meghatározásáról szóló (EU) 2018/1624 végrehajtási rendelet módosításáról

(EGT-vonatkozású szöveg)

AZ EURÓPAI BIZOTTSÁG

tekintettel az Európai Unió működéséről szóló szerződésre,

tekintettel a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló 2014/59/EU európai parlamenti és tanácsi irányelvre[[1]](#footnote-1) és különösen annak 11. cikke (3) bekezdésére,

mivel:

(1) Az (EU) 2019/879 európai parlamenti és tanácsi irányelv bizonyos módosításokat vezetett be a 2014/59/EU irányelvben[[2]](#footnote-2) meghatározott, a szavatolótőkére és a leírható, illetve átalakítható kötelezettségekre vonatkozó minimumkövetelmény tekintetében. Az intézmények e követelmény teljesítésére való képességére vonatkozó információkat korlátozott mértékben a szanálási tervezéssel összefüggésben is figyelembe veszik.

(2) Az (EU) 2018/1624 bizottsági végrehajtási rendeletet[[3]](#footnote-3) ezért ennek megfelelően módosítani kell.

(3) Ez a rendelet az Európai Bankhatóság (EBH) által a Bizottsághoz benyújtott végrehajtás-technikai standardtervezeten alapul.

(4) Az EBH nem folytatott nyilvános konzultációt az e rendelet alapját képező végrehajtás-technikai standardtervezetről, és nem elemezte az esetleges kapcsolódó költségeket és hasznot sem, mivel úgy ítélte meg, hogy ez rendkívül aránytalan lett volna a módosítások nagyon korlátozott hatályához, kis számához és csekély hatásához képest, figyelembe véve, hogy ezek a módosítások csak a 2014/59/EU irányelvre való hivatkozások aktualizálását, az adatszolgáltatásban szerepeltetendő két új tételt és az adatszolgáltatás technikai akadályainak megszüntetését célzó kisebb módosításokat tartalmaznak. Az EBH kikérte az 1093/2010/EU európai parlamenti és tanácsi rendelet 37. cikkével összhangban létrehozott Banki Érdekképviseleti Csoport szaktanácsát[[4]](#footnote-4),

ELFOGADTA EZT A RENDELETET:

1. cikk

Az (EU) 2018/1624 végrehajtási rendelet a következőképpen módosul:

1. Az I. melléklet a következőképpen módosul:

a) A Z 02.00 tábla helyébe e rendelet I. mellékletének Z 02.00 táblája lép.

b) A Z 03.00 tábla helyébe e rendelet I. mellékletének Z 03.00 táblája lép.

2. A II. melléklet helyébe e rendelet II. mellékletének szövege lép.

2. cikk

Ez a rendelet *az Európai Unió Hivatalos Lapjában* való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én. 2022.3.3.

a Bizottság részéről

elnök  
 Ursula VON DER LEYEN

1. HL L 173., 2014.6.12., 190. o. [↑](#footnote-ref-1)
2. Az Európai Parlament és a Tanács (EU) 2019/879 irányelve (2019. május 20.) a hitelintézetek és a befektetési vállalkozások veszteségviselő és feltőkésítési képessége tekintetében a 2014/59/EU irányelv, valamint a 98/26/EK irányelv módosításáról (HL L 150., 2019.6.7., 296. o.). [↑](#footnote-ref-2)
3. A Bizottság (EU) 2018/1624 végrehajtási rendelete (2018. október 23.) a 2014/59/EU európai parlamenti és tanácsi irányelvnek megfelelően a hitelintézetek és befektetési vállalkozások szanálási terveihez történő adatszolgáltatáshoz kapcsolódó eljárásokra, valamint egységes formanyomtatványokra és táblákra vonatkozó végrehajtás-technikai standardok meghatározásáról és az (EU) 2016/1066 bizottsági végrehajtási rendelet hatályon kívül helyezéséről (HL L 277., 2018.11.7., 1. o.). [↑](#footnote-ref-3)
4. Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.). [↑](#footnote-ref-4)