

KOMISJONI RAKENDUSMÄÄRUS (EL) …/…,

3.3.2022,

millega muudetakse rakendusmäärust (EL) 2018/1624, millega kehtestatakse rakenduslikud tehnilised standardid seoses sellise korra ning standardvormide ja -mallidega, mida kasutatakse teabe esitamiseks eesmärgiga koostada kriisilahenduskavad krediidiasutuste ja investeerimisühingute jaoks vastavalt Euroopa Parlamendi ja nõukogu direktiivile 2014/59/EL

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu direktiivi 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012,[[1]](#footnote-1) eriti selle artikli 11 lõiget 3,

ning arvestades järgmist:

(1) Euroopa Parlamendi ja nõukogu direktiiviga (EL) 2019/879[[2]](#footnote-2) tehti teatavad muudatused direktiivis 2014/59/EL sätestatud omavahendite ja kõlblike kohustuste miinimumnõudes. Teavet krediidiasutuste ja investeerimisühingute suutlikkuse kohta seda nõuet täita võetakse piiratud ulatuses arvesse ka kriisilahenduse kavandamise kontekstis.

(2) Seepärast tuleks komisjoni rakendusmäärust (EL) 2018/1624[[3]](#footnote-3) vastavalt muuta.

(3) Käesolev määrus põhineb Euroopa Pangandusjärelevalve (EBA) poolt komisjonile esitatud rakenduslike tehniliste standardite eelnõul.

(4) EBA ei ole korraldanud käesoleva määruse aluseks oleva rakenduslike tehniliste standardite eelnõu kohta avalikke konsultatsioone ega analüüsinud võimalikke seonduvaid kulusid ja kasu, kuna ta leidis, et see oleks muudatuste väga piiratud ulatust, väikest arvu ja vähest mõju arvestades olnud väga ebaproportsionaalne, võttes arvesse asjaolu, et need muudatused hõlmavad üksnes direktiivile 2014/59/EL osutavate viidete ajakohastamist, kahte uut kirjet, mis tuleb esitada, ja väiksemaid muudatusi, et kõrvaldada aruandluse tehnilised takistused. EBA on küsinud nõu Euroopa Parlamendi ja nõukogu määruse (EL) nr 1093/2010[[4]](#footnote-4) artikli 37 kohaselt loodud pangandussektori sidusrühmade kogult,

ON VASTU VÕTNUD KÄESOLEVA MÄÄRUSE:

Artikkel 1

Rakendusmäärust (EL) 2018/1624 muudetakse järgmiselt.

(1) I lisa muudetakse järgmiselt:

(a) vorm Z 02.00 asendatakse käesoleva määruse I lisa vormiga Z 02.00;

(b) vorm Z 03.00 asendatakse käesoleva määruse I lisa vormiga Z 03.00.

(2) II lisa asendatakse käesoleva määruse II lisaga.

Artikkel 2

Käesolev määrus jõustub kahekümnendal päeval pärast selle avaldamist *Euroopa Liidu Teatajas*.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3.3.2022

Komisjoni nimel

president  
 Ursula VON DER LEYEN

1. ELT L 173, 12.6.2014, lk 190. [↑](#footnote-ref-1)
2. Euroopa Parlamendi ja nõukogu 20. mai 2019. aasta direktiiv (EL) 2019/879, millega muudetakse direktiivi 2014/59/EL seoses krediidiasutuste ja investeerimisühingute kahjumikatmis- ja rekapitaliseerimisvõimega ning direktiivi 98/26/EÜ (ELT L 150, 7.6.2019, lk 296). [↑](#footnote-ref-2)
3. Komisjoni 23. oktoobri 2018. aasta rakendusmäärus (EL) 2018/1624, millega kehtestatakse rakenduslikud tehnilised standardid seoses sellise korra ning standardvormide ja -mallidega, mida kasutatakse teabe esitamiseks eesmärgiga koostada kriisilahenduskavad krediidiasutuste ja investeerimisühingute jaoks vastavalt Euroopa Parlamendi ja nõukogu direktiivile 2014/59/EL, ning millega tunnistatakse kehtetuks komisjoni rakendusmäärus (EL) 2016/1066 (ELT L 277, 7.11.2018, lk 1). [↑](#footnote-ref-3)
4. Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12). [↑](#footnote-ref-4)