

KOMISIJAS ĪSTENOŠANAS REGULA (ES) …/..

(3.3.2022)

ar kuru groza Komisijas Īstenošanas regulu (ES) 2018/1624, ar ko saskaņā ar Eiropas Parlamenta un Padomes Direktīvu 2014/59/ES nosaka īstenošanas tehniskos standartus attiecībā uz procedūrām, standarta veidlapām un veidnēm informācijas sniegšanai kredītiestāžu un ieguldījumu brokeru sabiedrību noregulējuma plānu vajadzībām

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2014. gada 15. maija Direktīvu 2014/59/ES, ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012[[1]](#footnote-1), un jo īpaši tās 11. panta 3. punktu,

tā kā:

(1) ar Eiropas Parlamenta un Padomes Direktīvu (ES) 2019/879[[2]](#footnote-2) tika ieviesti daži grozījumi Direktīvā 2014/59/ES noteiktajā minimuma prasībā pašu kapitālam un atbilstīgajām prasībām. Informācija par iestādes spēju izpildīt šo prasību arī noteiktā mērā tiek ņemta vērā noregulējuma plānošanas kontekstā.

(2) Tāpēc Komisijas Īstenošanas regula (ES) 2018/1624[[3]](#footnote-3) būtu attiecīgi jāgroza.

(3) Šīs regulas pamatā ir īstenošanas tehnisko standartu projekts, ko Komisijai iesniegusi Eiropas Banku iestāde (EBI).

(4) EBI nav nedz rīkojusi atklātas sabiedriskās apspriešanas par šīs regulas pamatā esošo īstenošanas tehnisko standartu projektu, nedz analizējusi potenciālās saistītās izmaksas un ieguvumus, jo tā uzskatīja, ka tas būtu ļoti nesamērīgi ar grozījumu ļoti ierobežoto apmēru, nelielo skaitu un zemo ietekmi, ņemot vērā, ka šie grozījumi ietver tikai atsauču uz Direktīvu 2014/59/ES atjauninājumus, divus jaunus posteņus, par kuriem jāziņo, un nelielus grozījumus ziņošanas tehnisko šķēršļi novēršanai. EVTI pieprasīja saskaņā ar Eiropas Parlamenta un Padomes Regulas (ES) Nr. 1093/2010[[4]](#footnote-4) 37. pantu izveidotās Vērtspapīru un tirgu nozares ieinteresēto personu grupas atzinumu,

IR PIEŅĒMUSI ŠO REGULU.

1. pants

Īstenošanas regulu (ES) 2018/1624 groza šādi:

(1) I pielikumu groza šādi:

(a) Veidni Z 02.00 aizstāj ar šīs regulas I pielikuma veidni Z 02.00.

(b) Veidni Z 03.00 aizstāj ar šīs regulas I pielikuma veidni Z 03.00.

(2) II pielikumu aizstāj ar šīs regulas II pielikuma tekstu.

2. pants

Šī regula stājas spēkā divdesmitajā dienā pēc tās publicēšanas *Eiropas Savienības Oficiālajā Vēstnesī*.

Šī regula uzliek saistības kopumā un ir tieši piemērojama visās dalībvalstīs.

Briselē, 3.3.2022

Komisijas vārdā —

priekšsēdētāja  
 Ursula VON DER LEYEN

1. OV L 173, 12.6.2014., 190. lpp. [↑](#footnote-ref-1)
2. Eiropas Parlamenta un Padomes Direktīva (ES) 2019/879 (2019. gada 20. maijs), ar ko groza Direktīvu 2014/59/ES attiecībā uz zaudējumu absorbcijas un rekapitalizācijas spēju kredītiestādēm un ieguldījumu brokeru sabiedrībām un Direktīvu 98/26/EK (OV L 150, 7.6.2019., 296. lpp.). [↑](#footnote-ref-2)
3. Komisijas Īstenošanas regula (ES) 2018/1624 (2018. gada 23. oktobris), ar ko saskaņā ar Eiropas Parlamenta un Padomes Direktīvu 2014/59/ES nosaka īstenošanas tehniskos standartus attiecībā uz procedūrām, standarta veidlapām un veidnēm informācijas sniegšanai kredītiestāžu un ieguldījumu brokeru sabiedrību noregulējuma plānu vajadzībām un atceļ Komisijas Īstenošanas regulu (ES) 2016/1066 (OV L 277, 7.11.2018., 1. lpp.). [↑](#footnote-ref-3)
4. Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.). [↑](#footnote-ref-4)