Παράρτημα III  
**Ενιαίο μοντέλο σημείων δεδομένων**

Όλα τα στοιχεία δεδομένων που περιλαμβάνονται στο παράρτημα Ι μετατρέπονται σε ένα ενιαίο μοντέλο σημείων δεδομένων, που είναι η βάση για ενιαία συστήματα πληροφορικής των ιδρυμάτων και των αρχών εξυγίανσης.

Το ενιαίο μοντέλο σημείων δεδομένων πληροί τα κατωτέρω κριτήρια:

α) προβλέπει δομημένη απεικόνιση όλων των στοιχείων δεδομένων που περιλαμβάνονται στο παράρτημα Ι·

β) προσδιορίζει όλες τις επιχειρηματικές έννοιες που περιλαμβάνονται στο παράρτημα Ι·

γ) προβλέπει ένα λεξικό δεδομένων, που προσδιορίζει τις ετικέτες πινάκων, τις ετικέτες τεταγμένων, τις ετικέτες αξόνων, τις ετικέτες τομέων, τις ετικέτες διαστάσεων και τις ετικέτες μελών·

δ) προβλέπει δείκτες μέτρησης, που προσδιορίζουν την ιδιότητα ή το ποσό των σημείων δεδομένων·

ε) παρέχει ορισμούς των στοιχείων δεδομένων, που εκφράζονται ως σύνθεση των χαρακτηριστικών τα οποία προσδιορίζουν μονοσήμαντα τη χρηματοοικονομική έννοια·

στ) περιέχει όλες τις σχετικές τεχνικές προδιαγραφές που είναι αναγκαίες για την ανάπτυξη λύσεων πληροφορικής για την υποβολή αναφορών με ενιαία στοιχεία για τον σχεδιασμό της εξυγίανσης.