Anexa III  
**Modelul punctelor de date unic**

Toate elementele de date prevăzute în anexa I sunt transformate într-un model al punctelor de date unic care reprezintă baza pentru uniformizarea sistemelor informatice ale instituțiilor și ale autorităților de rezoluție.

Modelul punctelor de date unic îndeplinește următoarele criterii:

* 1. oferă o reprezentare structurată a tuturor elementelor de date prevăzute în anexa I;
  2. identifică toate conceptele de activitate stabilite în anexa I;
  3. pune la dispoziție un dicționar de date care identifică denumirile tabelelor, ordonatelor, axelor, domeniilor, dimensiunilor și membrilor;
  4. pune la dispoziție indicatori care definesc proprietățile sau valorile punctelor de date;
  5. pune la dispoziție definiții ale punctelor de date care sunt exprimate ca un ansamblu de caracteristici de identificare univocă a conceptului financiar;
  6. conține toate specificațiile tehnice relevante necesare pentru dezvoltarea de soluții IT de raportare care produc date uniforme de planificare a rezoluției.