

IZVEDBENA UREDBA KOMISIJE (EU) …/…

z dne 3.3.2022

o spremembi Izvedbene uredbe Komisije (EU) 2018/1624 o določitvi izvedbenih tehničnih standardov v zvezi s postopki, standardnimi obrazci in predlogami za zagotavljanje informacij za potrebe načrtov reševanja za kreditne institucije in investicijska podjetja v skladu z Direktivo 2014/59/EU Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2014/59/EU Evropskega parlamenta in Sveta o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta[[1]](#footnote-1) ter zlasti člena 11(3) Direktive,

ob upoštevanju naslednjega:

(1) Z Direktivo (EU) 2019/879 Evropskega parlamenta in Sveta[[2]](#footnote-2) so bile uvedene nekatere spremembe minimalne zahteve glede kapitala in kvalificiranih obveznosti iz Direktive 2014/59/EU. Informacije o sposobnosti institucij, da izpolnijo to zahtevo, se v omejenem obsegu upoštevajo tudi v okviru načrtovanja reševanja.

(2) Izvedbeno uredbo Komisije (EU) 2018/1624[[3]](#footnote-3) bi bilo zato treba ustrezno spremeniti.

(3) Ta uredba temelji na osnutku izvedbenih tehničnih standardov, ki ga je Evropski bančni organ (EBA) predložil Komisiji.

(4) EBA ni izvedel odprtih javnih posvetovanj o osnutku izvedbenih tehničnih standardov, na katerem temelji ta uredba, niti ni analiziral morebitnih povezanih stroškov in koristi, saj je menil, da bi bilo to zelo nesorazmerno glede na zelo omejeno področje uporabe, majhno število in majhen učinek sprememb, ob upoštevanju dejstva, da navedene spremembe vključujejo le posodobitve sklicev na Direktivo 2014/59/EU, dve novi postavki, o katerih je treba poročati, in manjše spremembe za odpravo tehničnih ovir za poročanje. EBA je zaprosil za nasvet interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta[[4]](#footnote-4) –

SPREJELA NASLEDNJO UREDBO:

Člen 1

Izvedbena uredba (EU) 2018/1624 se spremeni:

(1) Priloga I se spremeni:

(a) predloga Z 02.00 se nadomesti s predlogo Z 02.00 iz Priloge I k tej uredbi;

(b) predloga Z 03.00 se nadomesti s predlogo Z 03.00 iz Priloge I k tej uredbi;

(2) Priloga II se nadomesti z besedilom iz Priloge II k tej uredbi.

Člen 2

Ta uredba začne veljati dvajseti dan po objavi v *Uradnem listu Evropske unije*.

Ta uredba je v celoti zavezujoča in se neposredno uporablja v vseh državah članicah.

V Bruslju, 3.3.2022

Za Komisijo

Predsednica  
 Ursula VON DER LEYEN

1. UL L 173, 12.6.2014, str. 190. [↑](#footnote-ref-1)
2. Direktiva (EU) 2019/879 Evropskega parlamenta in Sveta z dne 20. maja 2019 o spremembi Direktive 2014/59/EU glede sposobnosti kreditnih institucij in investicijskih podjetij za pokrivanje izgub in dokapitalizacijo ter Direktive 98/26/ES (UL L 150, 7.6.2019, str. 296). [↑](#footnote-ref-2)
3. Izvedbena uredba Komisije (EU) 2018/1624 z dne 23. oktobra 2018 o določitvi izvedbenih tehničnih standardov v zvezi s postopki, standardnimi obrazci in predlogami za zagotavljanje informacij za potrebe načrtov reševanja za kreditne institucije in investicijska podjetja v skladu z Direktivo 2014/59/EU Evropskega parlamenta in Sveta ter o razveljavitvi Izvedbene uredbe Komisije (EU) 2016/1066 (UL L 277, 7.11.2018, str. 1). [↑](#footnote-ref-3)
4. Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12). [↑](#footnote-ref-4)