

REGULAMENTUL DE PUNERE ÎN APLICARE (UE) …/… AL COMISIEI

din 3.3.2022

de modificare a Regulamentului de punere în aplicare (UE) 2018/1624 de stabilire a unor standarde tehnice de punere în aplicare cu privire la procedurile, formularele și machetele standard care trebuie utilizate pentru furnizarea informațiilor necesare în scopul planurilor de rezoluție pentru instituțiile de credit și firmele de investiții în temeiul Directivei 2014/59/UE a Parlamentului European și a Consiliului

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Directiva 2014/59/UE a Parlamentului European și a Consiliului de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului[[1]](#footnote-1), în special articolul 11 alineatul (3),

întrucât:

(1) Directiva (UE) 2019/879 a Parlamentului European și a Consiliului[[2]](#footnote-2) a introdus anumite modificări ale cerinței minime privind fondurile proprii și pasivele eligibile prevăzute în Directiva 2014/59/UE. Informațiile privind capacitatea instituțiilor de a îndeplini această cerință sunt, într-o măsură limitată, luate în considerare și în contextul planificării rezoluției.

(2) Prin urmare, Regulamentul de punere în aplicare (UE) 2018/1624 al Comisiei[[3]](#footnote-3) ar trebui modificat în consecință.

(3) Prezentul regulament se bazează pe proiectul de standarde tehnice de punere în aplicare prezentat Comisiei de către Autoritatea Bancară Europeană (ABE).

(4) ABE nu a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale aferente, deoarece a considerat că acest lucru ar fi fost extrem de disproporționat în raport cu domeniul de aplicare foarte limitat, cu numărul redus și cu impactul scăzut al modificărilor, ținând seama de faptul că modificările respective includ doar actualizări ale trimiterilor la Directiva 2014/59/UE, două noi elemente care trebuie raportate și modificări minore pentru a elimina obstacolele tehnice din calea raportării. ABE a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului[[4]](#footnote-4),

ADOPTĂ PREZENTUL REGULAMENT:

Articolul 1

Regulamentului de punere în aplicare (UE) 2018/1624 se modifică după cum urmează:

(1) Anexa I se modifică după cum urmează:

(a) Macheta Z 02.00 se înlocuiește cu macheta Z 02.00 din anexa I la prezentul regulament.

(b) Macheta Z 03.00 se înlocuiește cu macheta Z 03.00 din anexa I la prezentul regulament.

(2) Anexa II se înlocuiește cu textul din anexa II la prezentul regulament.

Articolul 2

Prezentul regulament intră în vigoare în a douăzecea zi de la data publicării în *Jurnalul Oficial al Uniunii Europene*.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 3.3.2022

Pentru Comisie,

Președinta  
 Ursula VON DER LEYEN

1. JO L 173, 12.6.2014, p. 190. [↑](#footnote-ref-1)
2. Directiva (UE) 2019/879 a Parlamentului European și a Consiliului din 20 mai 2019 de modificare a Directivei 2014/59/UE în ceea ce privește capacitatea de absorbție a pierderilor și de recapitalizare a instituțiilor de credit și a firmelor de investiții și a Directivei 98/26/CE (JO L 150, 7.6.2019, p. 296). [↑](#footnote-ref-2)
3. Regulamentul de punere în aplicare (UE) 2018/1624 al Comisiei din 23 octombrie 2018 de stabilire a unor standarde tehnice de punere în aplicare cu privire la procedurile și formularele și machetele standard care trebuie utilizate pentru furnizarea informațiilor necesare în scopul planurilor de rezoluție pentru instituțiile de credit și firmele de investiții în temeiul Directivei 2014/59/UE a Parlamentului European și a Consiliului și de abrogare a Regulamentului de punere în aplicare (UE) 2016/1066 al Comisiei (JO L 277, 7.11.2018, p. 1). [↑](#footnote-ref-3)
4. Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12). [↑](#footnote-ref-4)