Bilag III  
**Enkelt datapunktmodel**

Alle dataposterne i bilag I omdannes til en enkelt datapunktmodel, som danner grundlag for institutters og afviklingsmyndigheders IT-systemer.

Den enkelte datapunktmodel skal opfylde følgende kriterier:

* 1. Den skal sikre en struktureret fremstilling af alle dataposterne i bilag I.
  2. Den skal beskrive alle forretningskoncepterne i bilag I.
  3. Den skal indeholde en dataordbog med angivelse af tabeletiketter, ordinatetiketter, akseetiketter, domæneetiketter, dimensionsetiketter og medlemsetiketter.
  4. Den skal omfatte parametre med en definition af arten eller mængden af datapunkter.
  5. Den skal indeholde datapunktdefinitioner, der udtrykkes som en sammensætning af egenskaber, som utvetydigt identificerer det finansielle koncept.
  6. Den skal indeholde alle relevante tekniske specifikationer, som er nødvendige for udvikling af IT-indberetningsløsninger, der giver ensartede afviklingsplanlægningsdata.